My taal is in jou blaaier | Die Pienk Zuit
My taal is in jou blaaier
Vir die van ons wat altyd ons opinie oral wil laat geld, en dus baie blog, of sommer net baie kommentaar lewer op ander mense se webblaaie, meestal in Afrikaans, maar nooit seker is hoe om “fluister” te spel nie, hier is die oplossing (dit help ongelukkig nie dat ek korter sinne skryf nie):
1. Laai Firefox 2 hier af (2.0.0.5 is huidiglik die nuutste). Firefox 2 het ‘n ingeboude speltoetser wat enige iets wat jy op ‘n webblad tik outomaties toets. Daar is ook verskeie ander redes hoekom dit beter is as Internet Explorer, maar dis nie nou ter sake nie. Glo my maar net, laai dit af en gebruik dit.
2. Laai die Afrikaanse woordeboek vir Firefox hier af.
3. Laai die Dictionary Switcher addon vir Firefox hier af. Nou kan jy sien watter taal die speltoetser gebruik, en dit verander met ‘n regs-klik, regs onder in die Firefox venster.
Voilà, geen meer verskonings vir woorde soos “vluister”, “vliek” of “eroediet” nie.
NS : Die ander opsie is om vir Johannes “Lopende Woordeboek” de Villiers te kry om al jou inskrywings te proeflees, maar dis baie meer tydrowend.
12 Responses to “My taal is in jou blaaier”
Julie 24, 2007 at 22:03
Dankie Zuit, ek het dit geïnstalleer, ek het die dotjies op die i amper gratis gekry (net ‘n regs-kliek) en kan nou amper foutloos vir jou ‘n koement stuur! Ek het ook die skakel geblik.
Ek wonder hoeveel Afrikaanse blokkers gebruik Firefox?
Julie 25, 2007 at 14:16
Oukei, oukei dan. Jy’t my oortuig. Ek is ook nou ‘n Vuurvos.
En ek moet sE – jy’s die koning van Nuttige Wenke deesdae!
Julie 25, 2007 at 14:22
magtag, maar jy’s handig.
Julie 25, 2007 at 14:43
idiwidi, een vir een gaan ek die wêreld evangeliseer!
maeree: “handig”? “Wys”, “slim”, of selfs “aantreklik” is komplimente, maar die beste wat jy kan doen is “handig”?
Julie 25, 2007 at 19:43
Fantasties! Dankie !
Julie 26, 2007 at 3:46
OK, jy’t gevra hiervoor. As ek in ‘n bladsy op ‘n skakel kliek met my nuwe Vuurvos is daar byna nooit die opsie om weer terug te gaan na die oorspronklike blad nie. M.a.w. die “back” knoppie werk nie. Dan moet ek weer van voor af gaan soek vir daai bladsy. Hoe nou?
Julie 26, 2007 at 8:16
ek vermoed die browser het miskien in ‘n nuwe ‘tab’ oopgemaak, amper soos ‘n tab op die taskbar. Kyk na die staaf bo in die browser. As dit ‘n nuwe tab oopmaak, kan jy nie ‘back’ nie, dan het die nuwe tab nie ‘n geskiedenis nie. Click net op die tab van oorspong om effektief te ‘back’. (ctrl+F4 maak die huidige tab toe).
Julie 26, 2007 at 9:00
Dankie mieliepap. Idiwidi, tabs is baie handig. Lees meer hier.
Julie 26, 2007 at 11:35
OK, I get it. Dis baie gerieflik. Diewitdraak hou sommer alreeds baie van die Vuurvos.
Dankie, julle is baie oulik!
Augustus 26, 2008 at 10:59
great stuff. hoe volledig is daai leksikon, though? ek het nie groot vertroue in afrikaanse spellcheckers tot dusver nie, want hulle is almal subpar sover.
Augustus 26, 2008 at 11:30
Hierdie een kom al ‘n hele ruk aan. Dis dieselfde een wat vir OpenOffice se Afrikaanse speltoetser gebruik word dink ek. Volgens my is dit nogal goed.
Augustus 26, 2008 at 11:34
kewl, ek sal dit kry.
Julie 24, 2007 at 10:09